Diari Oficial de la Generalitat Valenciana


Sumari del DOGV 8049, del 26-05-2017 (2017/4543)

CORRECCIÓ d'errades de la Resolució de 28 d'abril de 2017, de la Direcció General de Formació Professional i Ensenyaments de Règim Especial, per la qual es promou a la Comunitat Valenciana un procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de comerç i màrqueting, per a la qualificació professional COM085\_2 Activitats de venda.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4543


Data del document
:   22-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport

CORRECCIÓ d'errades de la Resolució de 28 d'abril de 2017, de la Direcció General de Formació Professional i Ensenyaments de Règim Especial, per la qual es promou a la Comunitat Valenciana un procediment per a l'avaluació i acreditació de determinades unitats de competència professional, adquirides a través de l'experiència laboral o de vies no formals de formació, en la família professional de comerç i màrqueting, per a la qualificació professional COM085\_2 Activitats de venda. [2017/4543]  
Publicada la Resolució de 28 d'abril de 2017, de la Direcció General de Formació Professional i Ensenyaments de Règim Especial, en el DOGV número 8037, d'11 de maig de 2017, i advertit error, es procedeix a la seua correcció.  
  
En la pàgina 16992 se substitueix l'apartat 1, Requisits de participació, de l'annex I pel següent:  
«1. Requisits de participació:  
Les persones que desitgen participar en el procediment hauran de complir els requisits següents:  
1) Posseir la nacionalitat espanyola, haver obtingut el Certificat de Registre de Ciutadania Comunitària o la targeta de familiar de ciutadà de la Unió, o ser titular d'una autorització de residència o, de residència i treball a Espanya en vigor, en els termes establits en la normativa espanyola d'estrangeria i immigració.  
A més, com que s'han convocat unitats de competència d'una qualificació de nivell II.  
2) Tindre 20 anys complits en el moment de realitzar la inscripció.  
  
3) Tindre experiència laboral i/o formació relacionada amb les competències professionals que es volen acreditar:  
a) En el cas d'experiència laboral, cal justificar en els últims 10 anys transcorreguts abans de realitzar-se la convocatòria, almenys 3 anys, amb un mínim de 2.000 hores treballades en total.  
b) En el cas de formació: cal justificar almenys 300 hores en els últims deu anys transcorreguts abans de realitzar-se la convocatòria. En els casos en què els mòduls formatius associats a la unitat de competència que es pretén acreditar contemplen una duració inferior, s'hauran d'acreditar les hores establides en aquests mòduls. Vegeu l'annex III.  
  
La justificació dels requisits de participació així com de l'historial professional i/o formatiu, es farà a través de la documentació que s'estableix en l'annex IV.  
Els candidats i les candidates que reunisquen els requisits d'experiència laboral o formativa indicats anteriorment i que no puguen justificar-los per mitjà dels documents assenyalats en l'annex IV, si són majors de 25 anys, podran sol·licitar la seua inscripció provisional en el procediment. En aquest cas, presentaran la justificació per mitjà d'alguna prova admesa en dret de la seua experiència laboral o aprenentatges no formals. Les comissions d'admissió estudiaran la documentació i determinaran, sense perjuí dels criteris de prioritat, si és procedent la seua inscripció definitiva.  
La falta del compliment dels requisits establits comporta l'exclusió de la convocatòria.»  
  
València, 22 de maig de 2017.- La directora general de Formació Professional i Ensenyaments de Règim Especial: Marina Sánchez Costas.